Цэнтар Астрагорскага

**Цэнтар Астрагорскага** — прыватная некамэрцыйная ўстанова, заснаваная ў сьнежні 2011 году ў Лёндане (Ангельшчына) для дасьледаваньня спосабаў пераадоленьня перашкодаў на шляху да станаўленьня рынкавай гаспадаркі і  ў Беларусі. Аналітыкі цэнтру выступаюць камэнтатарамі беларускіх падзеяў у СМІ і працуюць у Менску, Лёндане, Бэрліне, Вашынгтоне і Варшаве. Цэнтар не афіліяваны з палітычнымі арганізацыямі, найбуйнейшы яго фінансавы донар урад Нарвэгіі.

## Праекты
* *Belarus Digest*. Падае аналіз зьвязаных зь Беларусьсю падзеяў, напісаны беларусамі адмыслова для ангельскамоўных чытачоў.
** *Ostro.by* — беларускі пераклад артыкулаў Belarus Digest.
* *[[The Journal of Belarusian Studies|«Журнал беларускіх дасьледаваньняў»]]*. Выдаецца па-беларуску і па-ангельску. Зьяўляецца адзіным ангельскамоўным рэцэнзаваным пэрыядычным выданьнем беларускіх дасьледаваньняў.
* *Belarus Profile* (). Дырэкторыя ўплывовых асобаў Беларусі.
* *Арбітражны форум СНД* (cisarbitration.com). Сумесны праект навукоўцаў і практыкаў з ухілам на вырашэньне спрэчак з удзелам краінаў былога Савецкага Саюзу.
* *Belarus Policy* (бел. Палітыка Беларусі). База зьвестак, якая ўтрымлівае больш за 250 дасьледаваньняў у сфэры замежнай палітыкі, кіраваньня, эканомікі, бясьпекі і грамадзтва. У стварэньні ўдзельнічаюць 11 іншых установаў: Беларускі інстытут рэформы і ператварэньня дзяржаўнага кіраваньня (БІРПДК; Менск, Беларусь), Беларускі інстытут стратэгічных дасьледаваньняў (БІСД; Вільня, вул. Ягайлы, д. 4), Беларускі эканамічны дасьледча-адукацыйны цэнтар (БЭДАЦ; Менск, пр. газэты Праўда, д. 11б), блог «Бясьпека Беларусі» (Менск, Беларусь), Лібэральны клюб (Менск, Беларусь), Інстытут прадпрымальніцтва і мэнэджмэнта (ІПМ; Менск, пр. газэты Праўда, д. 11в), Незалежны інстытут сацыяльна-эканамічных і палітычных дасьледаваньняў (НІСЭПД; Вільня, Летува), Офіс эўрапейскай ініцыятывы і камунікацыяў (ОЭІК; Менск, вул. Платонава, д.43), УП «Сатыё» (Менск, вул. Бядулі, д. 11), Цэнтар грамадзка-гаспадарчых дасьледаваньняў (ЦГГД; Варшава, , д. 61), Цэнтар эўрапейскай трансфармацыі (ЦЭТ; Менск, Беларусь).

## Каманда
* Яраслаў Крывой — заснавальнік і кіраўнік
* Рыгор Астапеня — дырэктар па разьвіцьці
* Ігар Губарэвіч — старэйшы аналітык
* Вадзім Смок — аналітык і каардынатар праектаў
* Паўла Бароўска — аналітык
* Вольга Чарныш — аналітык
* Сяргей Богдан — асацыяваны аналітык
* Дэвін Эклз — асацыяваны аналітык
* Арцём Шрайбман — асацыяваны аналітык

## Мінуўшчына
25 красавіка 2012 году юрыст Яраслаў Крывой падаў у Лёндане заяўку на стварэньне Цэнтру пераходных дасьледваньняў, які атрымаў улік 1 траўня 2012 году. У ліпені 2014 годзе Цэнтар атрымаў імя Майсея Астрагорскага — беларускага палітолага, палітыка і гісторыка, які зрабіў значны ўнёсак у вывучэньне прававых і палітычных сыстэмаў пераходнага пэрыяду ад аўтакратыі да дэмакратыі. У 2015 годзе ў рэйтынгу беларускіх аналітычных інстытутаў Цэнтар Астрагорскага заняў 7-е месца агулам і 2-е месца па інфармацыйным ахопу.

## Крыніцы

## Літаратура
* 

## Вонкавыя спасылкі
* «The Journal of Belarusian Studies»
* «BelarusDigest»
* Беларускі пераклад артыкулаў Цэнтра
* Нарыс Беларусі
* Палітыка Беларусі

Катэгорыя:Брытанскія арганізацыі
Катэгорыя:Некамэрцыйныя арганізацыі
Катэгорыя:Зьявіліся ў 2011 годзе
Катэгорыя:Беларусы ў Вялікабрытаніі